ਬੂ ਅਲੀ ਸ਼ਾਹ ਕਲੰਦਰ
ਸ਼ੇਖ਼ ਸ਼ਰਫ਼-ਉਦ-ਦੀਨ ਬੂ ਅਲੀ ਕਲੰਦਰ ਪਾਨੀਪਤੀ (1209-1324 CE or 606 AH, ਜਨਮ ਪਾਨੀਪਤ, ਹਰਿਆਣਾ) ਉਹ ਚਿਸ਼ਤੀ ਸਿਲਸਲੇ ਦੇ ਸੂਫ਼ੀ ਸੰਤ ਅਤੇ ਕਵੀ ਸਨ। ਉਹਨਾਂ ਦੀ ਦਰਗਾਹ ਪਾਣੀਪਤ ਵਿੱਚ ਹੀ ਹੈ। ਉਹਨਾਂ ਦੀ ਫਾਰਸੀ ਰਚਨਾ ਦੀਵਾਨ ਹਜ਼ਰਤ ਸ਼ਰਫ਼ੁੱਦੀਨ ਬੂ ਅਲੀ ਕਲੰਦਰ ਹੈ ਜਿਸਦਾ ਪੰਜਾਬੀ ਅਨੁਵਾਦ ਖ਼ਵਾਜਾ ਸ਼ਾਹਦੀਨ ਨੇ ਕੀਤਾ ਹੈ। ਇਹ ਫ਼ਾਰਸੀ ਭਾਸ਼ਾ ਵਿੱਚ ਇੱਕ ਮਹਾਨ ਸੂਫ਼ੀ ਕਿਤਾਬ ਹੈ। ਉਸ ਨੇ ਹਜ਼ਰਤ ਅਲੀ ਦੇ ਬਾਰੇ ਫਾਰਸੀ ਵਿੱਚ ਪ੍ਰਸਿੱਧ ਸ਼ੇਅਰ ਲਿਖਿਆ: حیدریم قلندرم مستم بندہ مرتضٰی علی ہستم پیشوائے تمام رندانم کہ سگِ کوئے شیرِ یزدانم ਗੁਰਮੁਖੀ ਵਿੱਚ: ਹੈਦਰੀਅਮ, ਕਲੰਦਰਮ, ਮਸਤਮ ਬੰਦਾ-ਏ-ਮੁਰਤਜ਼ਾ ਅਲੀ ਹਸਤਮ ਪੇਸ਼ਵਾਏ ਤਮਾਮ ਰਿੰਦਾਨਮ ਕਿ ਸਗ-ਏ-ਕੂਏ ਸ਼ੇਰ-ਏ-ਯਜ਼ਦਾਨਮ ਅਰਥ: ਮੈਂ ਹੈਦਰੀ ਹਾਂ, ਕਲੰਦਰ ਹਾਂ, ਮਸਤ ਹਾਂ, ਮੈਂ ਅਲੀ ਮੁਰਤਜ਼ਾ ਦਾ ਬੰਦਾ ਹਾਂ। ਮੈਂ ਤਮਾਮ ਰਿੰਦਾਂ ਦਾ ਇਮਾਮ ਹਾਂ ਕਿਉਂਕਿ ਮੈਂ ਸ਼ੇਰ-ਏ-ਖ਼ੁਦਾ ਦੇ ਦਰ ਦਾ ਕੁੱਤਾ ਹਾਂ।